open-index/open-wikipedia-markdown huggingface dataset:
Isabella de Valois

**Isabella de Valois** (9. november 1389 Pariis – 13. september 1409 Blois, Loir-et-Cher, Prantsusmaa) oli Inglismaa kuninganna, Richard II teine abikaasa.

Ta oli Prantsusmaa kuninga Charles VI tütar. Isabella õde Catherine oli Inglismaa kuninganna aastatel 1420–1422 Henry V abikaasana.

31. oktoobril 1396 abiellus kuueaastane Isabella Inglismaa kuninga Richard II-ga. See oli poliitilistel põhjustel sõlmitud abielu. Kui Richard II 1400. aastal suri, otsustas uus kuningas Henry IV, et Isabella peab abielluma tema poja, tulevase kuninga Henry V-ga, kuid Isabella ei tahtnud sellest kuuldagi. Lõpuks lubas Henry IV minna tal tagasi Prantsusmaale.

29. juunil 1406 abiellus Isabella uuesti, kuid suri 19-aastaselt sünnitusel.
Erna Abel

**Erna Abel** (kuni 1940. aastani **Erna Kull**; 19. detsember 1915 Kivijärve – 31. august 1999 Tartu) oli eesti suusataja ja treener.

Õppis Kivijärve algkoolis, 1934. aastal lõpetas Tartu Pedagoogiumi. 

Aastatel 1935–1941 töötas ta õpetajana Urvaste algkoolis. Sel ajal alustas suusatreeninguid. 

1945. aastal lõpetas Abel Tartu Riikliku Ülikooli kehakultuuriteaduskonna. Aastatel 1945–1949 oli ta Tartu Riikliku Ülikooli suusaspordikateedri assistent, 1959–1970 vanemõpetaja ja 1967–1970 juhataja. Aastatel 1949–1953 kuulus Erna Abel Nõukogude Liidu paremikku mäesuusatamises.

Suusatajana võitis ta aastatel 1941–1964 Eesti meistrivõistlustel 53 medalit, neist 32 kulda. Võistles nii murdmaa- kui ka mäesuusatamises.

Ta oli Herbert Abeli abikaasa. Koos abikaasaga rajas ta Supilinna saepururaja.

2016. aastal avati Tähtvere Spordipargis Erna ja Herbert Abeli mälestuspink. Samal aastal ilmus Kaarel Zilmeri raamat "Abelid 100. Meenutuste ja tänuga". 100. sünnipäevaks anti välja postiplokk.

Ta on maetud Tartusse Raadi kalmistule.

## Tunnustus
*1964 (üldse Eesti esimene) Eesti NSV teeneline sporditegelane
*1998 Valgetähe V klassi teenetemärk

## Kirjandus
*"Erna ja Herbert Abel. Suusatamine kogu elu". Eesti Spordimuuseum 2004 ISBN 9985956222

## Viited

## Välislingid
* 
*"Suusaleedi Erna Abel tähistab juubelit" Eesti Päevaleht, 19. detsember 1995
*"Tartu suusakodu perenaisel on juubel" Postimees, 19. detsember 1995
*Foto, 1961
*Dmitri Tiikvee joonistus
Robirohi (ansambel)

**Robirohi** on Eesti ansambel, mis esitab *[[bluegrass]]*i ja gospelmuusikat.

Koosseis:
*Robert Kreutzwald – laul, kitarr, bandžo
*Aivar Nurmik – laul, mandoliin
*Indrek Vainu – laul, dobro, autoharp
*Jurgis Kažjava – kontrabass

Ansambli endine liige viiuldaja Tarmo Vardja (1951–2007) hukkus kontserdile sõites Tallinna–Tartu maanteel rallisõitja Joosep Laiksoo põhjustatud avarii tagajärjel.
Guglielmo da Venezia

**Guglielmo da Venezia** (umbes 1353–1382) oli 14. sajandi Itaalia maalikunstnik.

## Looming
*"Madonna lapsega...", polüptühhon paneelil 1382, Recanati piiskopimuuseum.

*"Malbe Madonna ja neli inglit", Perugia rahvusgalerii.

## Kirjandus
*Giuseppe Vitalini Sacconi. "Macerata e il suo territorio: la Pittura", Macerata, 1978
FIM-92 Stinger

**FIM-92 Stinger** on kantav pind-õhk-tüüpi rakett, mis kasutab sihtimiseks infrapunakiirgust. Seda kasutatakse õhutõrjes. 

## Ajalugu
FIM-92 töötati välja USA-s ja võeti kasutusele 1981. aastal. Stingeriga hävitati 2011. aasta seisuga 270 õhusõidukit.

### Vene-Ukraina sõda
Ukraina on kasutanud neid süsteeme Vene-Ukraina sõjas.

## Kasutajad
* 
* 

## Vaata ka
* PPZR Piorun

## Viited

## Kirjandus
* O'Halloran James C., and Christopher F. Foss (eds.). *Jane's Land-Based Air Defence 2005–2006*. Couldson, Surrey: Jane's Information Group, 2005. ISBN 0-7106-2697-5.

## Välislingid

*Raytheon (General Dynamics) FIM-92 Stinger - Designation Systems
*Defense Update: Stinger VSHORAD Missile
*FIM-92A Stinger Weapons System: RMP & Basic
NBA drafti esimeste valikute loend

Siin on loetletud Põhja-Ameerika korvpalli profiliiga NBA *[[NBA draft|draft]]*i esimesed valikud.

## Välislingid
*NBA Drafts Info basketball-reference.com
Alesso Baldovinetti

**Alesso Baldovinetti** (ka **Alessio Baldovinetti**; 14. oktoober 1425 Firenze – 29. august 1499) oli Itaalia vararenessansi maalikunstnik, kes oli tuntud oma detailirohke maastikumaali poolest. Ta kujutas oma teostes sageli loodust ja maastikke ülitäpselt, andes neile elulise ja realistliku ilme. Samuti pühendus Baldovinetti inimeste kujutamisele.

Baldovinetti oli üks esimesi kunstnikke, kes kasutas õlivärve laialdasemalt ning saavutas nende abil pehmeid värvitoone ja realistlikke varjundeid. Tema teosed olid mõjutatud Firenze kunstikoolkonnast ja ta oli tihedalt seotud ka kunstnik Fra Angelicoga.

Baldovinetti maalis mitmesuguseid teoseid, sealhulgas religioosseid altaripilte, portreesid ja maastikke. Tema tuntumad teosed on "Madonna ja laps pühakutega" ja "Püha Magdalena ja Johannese kujud".


Pilt:Alesso baldovinetti, annunciazione.jpg
Pilt:Alesso baldovinetti, Virgin and Child.jpg
Pilt:Alesso baldovinetti, Portrait of a Lady in Yellow.jpg
Claudio Merulo

**Claudio Merulo** (sünninimi **Claudio Merlotti**; 8. aprill 1533 Correggio – 4. mai 1604 Parma) oli itaalia hilisrenessansi helilooja ja organist.

Ta töötas organistina Veneetsia Püha Markuse kirikus, mis oli orelimängijate seas üks prestiižsemaid töökohti.
Pärnu linnapea

**Pärnu linnapea** on Pärnu linnavalitsuse juht.

## Linnapead
*1774–1781, Martin Niel, asehalduskorra ajal linnapea (saksa k. *Stadthaupt*)   (surn. 1789)
*Joachim Thomas Rump   (surn. 1788)
*1781–1791/1787–1796, Hans Diedrich Schmidt jun. (1744–1807)
* 1793–1796, Heinrich Borgheest (Borgeest)
*1879–1915, 1918, Oscar Alexander Brackmann (1841–1927)
*1917–1918, Jaan Leesment (1870–1941)
*1918, Oscar Alexander Brackmann (1841–1927)
*1918–1919, Hugo Kuusner (1887–1942)
*1920–1921, Jaan Timusk (1886–1957), Pärnu linnapea
*1921–1924,   Hendrik Soo (1879–1939), Pärnu linnapea
*1924–1936, Oskar Kask (1898–1942), Pärnu linnapea
*1936–1939,   Hendrik Soo (1879–1939), Pärnu linnapea
*1939–1940, Priit Suve (1901–1942), Pärnu linnapea
**28. juuli 1940–, töölisvanem Robert Terase, Linnapea kohusetäitja
**1941. aasta Vladimir Saar, Pärnu Linna TSN Täitevkomitee esimees
**1941. aasta Jaak Nessler, Pärnu Linna TSN Täitevkomitee esimees 
**1941–1942, Arthur Peetre (1907–1989), Pärnu linnapea
**1942–1944, Voldemar Ernesaks (1903–1989)
**1944–1946, Jaak Nessler, Pärnu Linna Rahvasaadikute Nõukogu Täitevkomitee esimees
**1946–1953, Villem Lombak, Pärnu Linna Rahvasaadikute Nõukogu Täitevkomitee esimees
**1953–1957, Eduard Mettus, Pärnu Linna Rahvasaadikute Nõukogu Täitevkomitee esimees
**1957–1959, Elmar Hallmägi, Pärnu Linna Rahvasaadikute Nõukogu Täitevkomitee esimees
**1959–1962, Vladimir Makarov, Pärnu Linna Rahvasaadikute Nõukogu Täitevkomitee esimees
**1962–1965, Valter Hallmägi, Pärnu Linna Rahvasaadikute Nõukogu Täitevkomitee esimees
**1965–1974, Vladimir Makarov, Pärnu Linna Rahvasaadikute Nõukogu Täitevkomitee esimees
**1974–1982, Henn Lõmps, Pärnu Linna Rahvasaadikute Nõukogu Täitevkomitee esimees
**1982–1987, Mihhail Trofimov, Pärnu Linna Rahvasaadikute Nõukogu Täitevkomitee esimees
**1987–1989, Valeri Dejev, Pärnu Linna Rahvasaadikute Nõukogu Täitevkomitee esimees
*1989–1992, Jaak Saarniit, Pärnu linnapea
*1992–1995, Rein Kask, Pärnu linnapea
*1995–1996, Väino Linde, Pärnu linnapea
*1996–1999, Vello Järvesalu (1953-2019), Pärnu linnapea
*1999–2000, Andres Sooniste, Pärnu linnapea
*2000–2002, Einar Kelder (1948-2014), Pärnu linnapea
*2002–2005, Väino Hallikmägi, Pärnu linnapea
*28. aprill 2005 – 1. november 2005 Ahti Kõo, Pärnu linnapea
*1. november 2005 – 19. november 2009 Mart Viisitamm, Pärnu linnapea
*19. november 2009 – 30. märts 2015 Toomas Kivimägi, Pärnu linnapea
*30. märts 2015 – 16. aprill 2015 Jane Mets, Pärnu linnapea kohusetäitja
*16. aprill 2015 – 8. detsember 2025 Romek Kosenkranius, Pärnu linnapea
*8. detsember 2025 – Kristel Voltenberg, Pärnu linnapea

## Vaata ka
*Pärnu raad
## Viited

## Välislingid
*Pärnu linnapead läbi aegade (Vana)
*Pärnu linnapead läbi aegade (Uus)
Sun Quan

**Sun Quan** (孫權, lihtsustatud kujul 孙权; 5. juuli 182 – 18. mai 252) oli Wu riigi rajaja ning valitseja Hiina Kolme riigi ajastul. 

Tema isa oli Sun Jian ja vanem vend Sun Ce.
Põhja suusaalad 2010. aasta taliolümpiamängudel

**Põhja suusaalade võistlused [[2010. aasta taliolümpiamängud]]el** murdmaasuusatamises, kahevõistluses ja suusahüpetes peeti umbes 125 km Vancouverist põhja pool Whistleris 12.–28. veebruaril 2010.

## Vaata ka
* Kahevõistlus 2010. aasta taliolümpiamängudel
* Murdmaasuusatamine 2010. aasta taliolümpiamängudel
* Suusahüpped 2010. aasta taliolümpiamängudel
Juan II

**Juan II** on olnud kahe kuninga nimi:
***[[Juan II (Kastiilia)|Juan II]]**, Kastiilia kuningas 1406–1454
***[[Juan II (Aragón)|Juan II]]**, Aragóni kuningas 1462–1472
9K38 Igla

**9K38 Igla** (vene keeles Игла 'nõel') on Nõukogude Liidus välja töötatud pind-õhk-tüüpi juhitav rakett (GRAU koodnimetus 9K38, NATO klassifikatsioon SA-18 Grouse), mida Venemaal tänapäevani toodetakse ja mida kasutatakse õhutõrjes ründevahendite vastu. 

Sihtimiseks kasutab ta infrapunakiirgust.

## Kasutajad

* 

## Vaata ka
*9K31 Strela-1  (NATO koodnimetus SA-9 Gaskin)
* 9K32 Strela-2  (NATO koodnimetus SA-7 Grail)
*9K35 Strela-10  (NATO koodnimetus  SA-13 Gopher)
* 9K310 Igla-1 ja raketiheitjasüsteem  2K12 Kub (NATO koodnimetus SA-16 Gimlet)
*9K338 Igla-S (NATO koodnimetus SA-24 Grinch)

* FIM-92 Stinger
* Grom (Гром), PZR Grom (*przeciwlotniczy zestaw rakietowy*)
* Mistral
* RBS 70

## Viited

## Välislingid

* Gibka 3M-47 naval turret mount, air defense missile system (Navy recognition) (*inglise keeles*)
* Широкий обзор «Иглы-С» в ИС «Ракетная техника» (*vene keeles*)
* "Игла" (9К38, SA-18, Grouse), переносный зенитный ракетный комплекс (*vene keeles*)
RBS 70

**RBS 70** (*Robotsystem 70*) on õhutõrje raketisüsteem, mis on loodud ja kasutusel Rootsis.

## Kasutajad
* 

## Vaata ka
* Mistral
* FIM-92 Stinger
* 9K38 Igla

## Viited

## Välislingid

*Official SAAB company page of RBS 70
*Bofors RBS 70 at the Federation of American Scientists (FAS) website
*RBS 70 at GlobalSecurity.org
*RBS 70 at Army-Technology.com
Dionysios Aleksandriast

**Dionysius** (suri 17. novembril 265) oli Aleksandria piiskop aastast 248 kuni surmani.

Dionysiuse elust on teada mitmeid detaile tänu tema arvukatele kirjadele, millest küll ainult üks on tänapäevani originaalkujul säilinud.

Dionysius sündis jõukas paganlikus perekonnas 2. sajandi lõpus või 3. sajandi alguses. Ta veetis palju aega raamatuid lugedes. Täiskasvanuna pöördus ta ristiusku pärast seda, kui oli näinud ilmutust. Ta õppis Aleksandrias teoloogide ja vaimulike koolis ning sai 231. aastal selle juhatajaks. 248. aastal sai temast Aleksandria piiskop.
Aphra Behn

**Aphra Behn** (sünninimi **Aphra Johnson**; 10. juuli 1640 (ristitud 14. detsembril) Harbledown, Kent – 16. aprill 1689 London) oli inglise kirjanik, esimesi kutselisi naiskirjanikke Suurbritannias.

Aphra Behn on tuntud näitekirjanikuna, aga ta kirjutas ka luulet, romaane ja jutustusi. Tema kuulsaim teos on romaan "Oroonoko" (1688; eesti keeles "Oroonoko ehk Kuninglik ori: tõestisündinud lugu", tõlkinud Kätlin Kaldmaa; Loomingu Raamatukogu 6–7, 2009).

## Välislingid

* Online Books by Aphra Behn
* Aphra Behn (eBooks@Adelaide)
* The Aphra Behn Page
Unai Elorriaga

**Unai Elorriaga López de Letona** (sündinud 14. veebruaril 1973 Bilbaos) on baski kirjanik ja tõlkija.

Ta on lõpetanud Deustu Ülikooli baski filoloogia alal.

Tema esimene romaan "SPrako tranbia" ilmus baski keeles 2001. aastal (hispaania keeles "Un tranvía en SP"; eesti keeles "Tramm Šiša Pangmale", hispaaniakeelsest väljaandest tõlkinud Triin Lõbus; Loomingu Raamatukogu 33–34, 2005). Romaani eest pälvis ta 2002. aastal teise baski kirjanikuna (pärast Bernardo Atxagat 1989. aastal) Hispaania riikliku kirjanduspreemia (*Premio Nacional de Narrativa de España*).
Galeria Valeria

**Galeria Valeria** (suri 315) oli Rooma keisri Diocletianuse tütar ja keiser Galeriuse naine.

Valeria abiellus Galeriusega 293. aastal. Tal ei sündinud lapsi, kuid ta võttis oma lapseks Galeriuse sohipoja Candidianuse. Kui Galerius 311. aastal suri, usaldati Valeria ja tema ema Prisca Liciniuse hoolde, kuid naised põgenesid Maximinus Daia juurde, kelle tütar oli määratud abielluma Candidianusega. Veidi aja pärast keeldus Valeria määratud abielust ning Maximinus võttis ta kinni ja vangistas. Kui Maximinus suri, nõudis Licinius mõlema naise hukkamist. Valeria põgenes ja varjas end terve aasta, kuid ta leiti Thessaloníkis. Ta hukati linna keskväljakul ning ta keha visati merre.
Tööjõud

**Tööjõud** ehk **majanduslikult aktiivne rahvastik** on Rahvusvahelise Tööorganisatsiooni definitsiooni kohaselt tööealised isikud, kes soovivad töötada ja on võimelised töötama, sõltumata sellest, kas nad on tööd leidnud või mitte. Lähtudes hõiveseisundist on tööjõud hõivatute arvu ja töötute arvu summa. 

Tööjõud on inimesed, kes võtavad osa ühiskondlikust tööprotsessist ja kellel on kindel sissetulekuallikas. Aktiivsele rahvastikule vastandub passiivne rahvastik, kes ühiskondlikust tööprotsessist osa ei võta.

Eesti tööturu olukorrast ja rahvastiku majanduslikust aktiivsusest ülevaate saamiseks viib Statistikaamet igal aastal läbi Eesti tööjõu-uuringu (ETU).

## Vaata ka
*Tööealine rahvastik
*Tööhõive
*Lapstööjõud

## Viited

## Välislingid
* OECD. Glossary of statistical terms. Total labour force
* Eesti tööjõu-uuring: metoodika. Tallinn: Statistikaamet, 2012
Dionysios

**Dionysios** on mitme isiku nimi:
***[[Dionysios (komöödiakirjanik)]]** (4. sajand eKr)
***[[Dionysios Chalkedonist]]** (4. sajand eKr), vanakreeka filosoof, Megara koolkonna esindaja
***[[Dionysios Halikarnassosest]]**
***[[Dionysios Traakiast]]**
***[[Areopaagi liige Dionüüsios]]** (Ap 17:34)
***[[Dionysios Aleksandriast]]**, Aleksandria piiskop
***[[Dionysios Korinthosest]]** (2. sajand) 
***[[Pseudo-Dionysios Areopagita]]**

## Vaata ka
*Dionysios I
*Dionysios II
*Dionysius
Tuomas Kyrö

**Tuomas Tapani Kyrö** (sündinud 4. juunil 1974) on soome kirjanik.

Ta on kirjutanud romaane, följetone, kolumne, joonistanud karikatuure ning koomikseid. 

Kadri Jaanits on eesti keelde tõlkinud tema romaani "Kerjus ja jänes" (Tänapäev, 2012).

Ta esines Tallinnas kirjandusfestivali HeadRead raames 2012. aastal.
Ketil Bjørnstad

**Ketil Bjørnstad** (sündinud 25. aprillil 1952 Oslos) on norra helilooja, pianist, proosakirjanik, esseist ja luuletaja. 

Eesti keelde on Elvi Lumet tõlkinud tema romaanid "Ballaad g-moll" (Edvard Griegist; 2001), "Liv Ullman" (2007), "Muusikale" (2012) ja "Jõgi" (2015) .

Ketil Bjørnstad esines 2012. aastal Tallinnas kirjandusfestivalil HeadRead.

## Isiklikku
Ta on vasakukäeline.

## Välislingid
* Ivo Heinloo, Ketil Bjørnstad: „Meloodia on muusikas keerulisim element”, Sirp, 7. juuni 2012
Arthur Japin

**Arthur Valentijn Japin** (sündinud 26. juulil 1956 Haarlemis) on hollandi kirjanik.

Temalt on eesti keeles Loomingu Raamatukogus ilmunud "Suur maailm" (tõlkinud Mati Sirkel, 2008). 2012. aastal ilmus eesti keeles "Võrratu puudutus" (tõlkis Kerti Tergem).

Arthur Japin esines kirjandusfestivalil HeadRead 2012. aastal.
Kraasimine

**Kraasimine** on villatöönduses mehaaniline protsess, mille käigus villakiud harutatakse lahti ja puhastatakse. Tulemuseks on ühtlase struktuuriga villarull, mida saab edasi töödelda (lõnga kedrata).

Traditsiooniliselt kraasitakse käsikraasidega, tänapäeval kasutatakse ka keerulisemaid kraasimisseadmeid.
Andrei Gelassimov

**Andrei Valerjevitš Gelassimov** (vene keeles Андрей Валерьевич Геласимов; sündinud 7. oktoobril 1965 Irkutskis) on vene kirjanik.

Gelassimov lõpetas 1987. aastal Jakutski Riikliku Ülikooli inglise filoloogina. 1992. aastal sai ta GITISes teise kõrghariduse teatrirežii erialal. 1996–1997 täiendas ta end Suurbritannias Hulli Ülikoolis, 1997. aastal kaitses inglise filoloogia kandidaadikraadi Moskva Riiklikus Pedagoogilises Ülikoolis tööga orientaalsetest motiividest Oscar Wilde'i loomingus. 

Aastatel 1988–1998 töötas Gelassimov Ammossovi-nimelise Jakutski Riikliku Ülikooli inglise filoloogia kateedri dotsendina, õpetas seal inglise keele stilistikat ja kirjandusliku teksti analüüsi.

## Teosed
* "Фокс Малдер похож на свинью" (2001)
* "Жажда" (2002; eesti keeles "Janu", tõlkinud Jaan Ross; Loomingu Raamatukogu 16–17, 2005)
* "Год обмана" (2003)
* "Рахиль" (2003)
* "Степные боги" (2008)
* "Дом на Озёрной" (2009)
* "Кольцо Белого Волка" (2010)

## Viited
2012. aasta Austraalia grand prix

**2012. aasta Austraalia Grand Prix** oli 2012. aasta Vormel 1 hooaja esimene etapp. See peeti Austraalias Melbourne'is Albert Parki ringrajal 18. märtsil 2012.

Sõideti 58 ringi, võistluse kogupikkus oli 307,574 km. Ilm oli kuiv ja päikeseline.

Esimese stardikoha sai kvalifikatsioonis Lewis Hamilton, võistluse võitis Jenson Button, kes sõitis ka kiireima ringi (1.29,187).

Esimest korda võistluste ajaloos startis samal etapil kuus Vormel 1 maailmameistrit. Esimest korda pärast 1973. aastat polnud stardis ühtki itaalia sõitjat. 

## Tulemused
### Kvalifikatsioon

### Võistlus
Reino Helismaa

**Reino Vihtori Helismaa** (kuni 1934. aastani **Helenius**; 12. juuli 1913 Helsingi – 21. jaanuar 1965 Helsingi) oli soome laulutekstide autor, helilooja, laulja, näitleja, kirjanik ja stsenarist.

Ta kasutas pseudonüüme Orvokki Itä (koos Toivo Kärkiga), **Rainer Kisko**, **Rauni Kouta**, **Aarne Lohimies**, **Jukka Roine**, **Väinö Karras**, **Repe**. 

Reino Helismaa kirjutas umbes 5000 lauluteksti, 32 filmistsenaariumi ja 8 näidendit.

Ta tegi palju koostööd helilooja Toivo Kärki, laulja Tapio Rautavaara ja näitleja Esa Pakarisega.

2004. aastal valisid soomlased Reino Helismaa saja suurema soomlase hulgas 50. kohale.

Alates 1989. aastast antakse iga kolme kuni viie aasta tagant Reino Helismaa auhinda parimale laulutekstide autorile.

## Välislingid
* Reino Helismaa tekstid Soome heliarhiivis
* Reino Helismaa loodud laulud Soome heliarhiivis
Mgahinga gorillade rahvuspark

**Mgahinga gorillade rahvuspark** on mägigorillade kaitseks loodud rahvuspark Ugandas Virunga mägedes.

Rahvuspark asub riigi edelaosas Rwanda ja Kongo DV piiri lähedal. Lähim linn on Kisoro umbes 15 km kaugusel põhjas. Mgahinga piirneb Kongos Virunga rahvuspargi ja Rwandas Vulkaanide rahvuspargiga.

Rahvuspargi alal on Muhabura, Gahinga ja Sabyinyo vulkaan.

Mgahinga rahvuspargi pindala on 33,7 km².

## Välislingid
* Mgahinga Gorilla National Park
* Great Lakes Safaris
Sveriges Television

**Sveriges Television AB** ehk **Rootsi Televisioon** (lühend **SVT**)  on Rootsi riiklik televisioon.

SVT hoidis televisioonimonopoli enda käes, kuni 1990. aastal asutati eratelekanal TV4. SVT ei kanna üle reklaami. Erandiks on sponsorite reklaam suurte spordiürituste ajal. 

SVT on siiani suurimaid teleprogrammiedastajaid Rootsis. Vaatajaskond küünib 36,4 protsendini.

Rootsi Televisioon edastab programmi kanalitel SVT1, SVT2, SVT24, SVT Barnkanalen, Kunskapskanalen.
Karisoke uurimiskeskus

**Karisoke uurimiskeskus** oli mägigorillade jälgimise keskus Rwandas  Vulkaanide rahvuspargis Karisimbi ja Bisoke mäe vahel.

Keskuse rajas 24. septembril 1967 USA zooloog Dian Fossey. Keskus jätkas tööd ka pärast Fossey tapmist 1985. aastal, kuid suleti seoses genotsiidiga 1994. aastal. Keskus on maha jäetud, kuid selle tööd jätkatakse Ruhengeris.

## Välislingid
* Dian Fossey Gorilla Fund International
Orvokki Itä

**Orvokki Itä** on pseudonüüm, mida kasutasid ühiselt soome helilooja Toivo Kärki ja laulutekstide autor Reino Helismaa.

Nimi on anagramm Toivo Kärki nimest. Selle võttis esimesena kasutusele Helismaa, hiljem kasutati pseudonüümi ühise loomingu puhul.

## Välislingid
* Orvokki Itä Discogsi andmebaasis
Ivan Stapovič

**Ivan Stapovič** (valgevenepäraselt **Іван Стаповіч**; leedupäraselt **Ivanas Stapovičius**; sündinud 14. juulil 1980 Vilniuses) on Leedu endine poksija, rahvuselt valgevenelane.

Stapovič osales helveskaalus (kuni 48&nbsp;kg) 2000. aasta Sydney olümpiamängude poksivõistlustel, kuid kaotas veerandfinaalis hilisemale pronksmedalivõitjale Un-Chol Kimile (Põhja-Korea) ja jäi edasisest medaliheitlusest välja.

Stapovič osales helveskaalus (kuni 48&nbsp;kg) 10. maailmameistrivõistlustel (Houston, 1999), kuid kaotas 2. ringis hilisemale pronksmedalivõitjale Aleksandr Nalbadjanile (Venemaa) ja jäi edasisest medaliheitlusest välja. Ta osales sulgkaalus (kuni 51&nbsp;kg) 11. maailmameistrivõistlustel (Belfast, 2001), kuid kaotas 2. ringis hilisemale kuldmedalivõitjale ja maailmameistrile Jérôme Thomas'le (Prantsusmaa) ja jäi edasisest medaliheitlusest välja ning 12. maailmameistrivõistlustel (Bangkok, 2003), kuid kaotas 1. ringis oma kohtumise ja jäi edasisest medaliheitlusest välja.

Stapovič sai helveskaalus (kuni 48&nbsp;kg) 32. Euroopa meistrivõistlustel (Minsk, 1998) hõbemedali, kaotades finaalis kuldmedalivõitjale ja Euroopa meistrile Sergei Kazakovile (Venemaa). Ta osales sulgkaalus (kuni 51&nbsp;kg) 34. Euroopa meistrivõistlustel (Perm, 2002), kuid kaotas 2. ringis oma kohtumise ja jäi edasisest medaliheitlusest välja.

## Viited

## Välislingid
*
Haptiline tehnoloogia

**Haptiline tehnoloogia** on taktiilse tagasiside tehnoloogia, mis kasutab ära kompimismeelt, mõjutades kasutajat jõudude, vibratsioonide või liigutuste kaudu.

Taktiilset tagasisidet kasutatakse näiteks sõidukite pedaalide ja rooli puhul. Taktiilne tagasiside võimaldab sõidukijuhil paremini tunnetada sõiduki reaktsiooni tema poolt antud juhtsignaalidele.
Hans-Gert Pöttering

**Hans-Gert Hermann Pöttering** (sündinud 15. septembril 1945 Bersenbrückis Alam-Saksi liidumaal Saksamaal) on Saksa poliitik, jurist ning Euroopa Parlamendi Euroopa Rahvapartei (Kristlike Demokraatide) ja Euroopa Demokraatide fraktsiooni esimees aastatel 1999–2007.

Pöttering oli 2010–2017 Konrad Adenaueri Fondi esimees.

## Elulugu
Ta lõpetas keskkooli 1966. aastal. Teenis kaks aastat reservohvitserina sõjaväeteenistuses. Õppis õigusteadust, poliitikateadust ja ajalugu Bonni ja Genfi ülikoolis ning Genfis asuvas Institut des Hautes Études Internationalis (1968–1973) ning Columbia Ülikoolis New Yorgis (1971). Ta sai doktorikraadi (Ph.D.) 1974. aastal. Hans-Gert Pöttering töötas uurimisassistendina (1976–1979). Ta oli kutsutud õppejõud Osnabrücki Ülikoolis (1989) ja 1995. aastal sai erakorraliseks professoriks.

## Poliitiline tegevus

* Euroopa Parlamendi staažikaim liige (alates esimestest otsestest valimistest aastal 1979 kuni 2014, seega 35 aastat)
* ERP-ED fraktsiooni esimees Euroopa Parlamendis (alates 1999)
* Euroopa Rahvapartei (ERP) aseesimees
* Kristlik-Demokraatliku Liidu (CDU) Saksamaa juhatuse liige
* CDU Osnabrücki maakonna juhatuse esimees (alates 1990)
* Bersenbrücki linna CDU erakonna esimees (1974–1980)
* Junge Unioni esimees (CDU noorteorganisatsioon) Osnabrücki piirkonnas (1974–1976)
* Alam-Saksi liidumaa noorteorganisatsiooni Euroopa Asjade eestkõneleja (1976–1980)
* Euroopa-Ühenduse esimees (Euroopa Liikumise partner ) Alam-Saksi liidumaal (1981–1991)
* Europa–Union Deutschland president (1997–1999)
* Euroopa Rahvapartei (Kristlike Demokraatide) fraktsiooni aseesimees
* Euroopa Parlamendis (1994–1999)
* Euroopa Parlamendi julgeoleku ja relvitustamise allkomisjoni esimees (1984–1994)
* ERP partei ja ED fraktsiooni töörühma "Valitsustevaheline konverents 1996" (mille töö alusel töötati välja ERP Amsterdami lepingut käsitlev seisukoht) esimees
* ERP ja ED fraktsiooni töörühma "Euroopa Liidu laienemine" esimees (1996–1999)

## Tunnustus
* Konsul Penseleri nimeline stipendium, Artlandi gümnaasium, Quakenbrück
* ERP fraktsiooni Robert Schumani medal
* Saksamaa LV Suur Teeneteorden
* Austria Vabariigi Suur Aumärk
* Luksemburgi Suurhertsogiriigi Gold Medal of Mérite européen
* Euroopa ausenaator
* 2013 Maarjamaa Risti I klassi teenetemärk

## Välislingid
* Webpräsenz Hans-Gert Pötterings
* Vorstellung Hans-Gert Pötterings auf der Website der EVP-ED
* Hans-Gert Pöttering Biografie auf Europa-digital.de
* Abstimmungsverhalten von Hans-Gert Pöttering im Europäischen Parlament auf VoteWatch.eu (auf Englisch)
* Dossier zu Hans-Gert Pöttering von Spiegel Online
Trikoo

**Trikoo** on keha ümber liibuv trikooriidest riietusese. Trikood võivad kanda nii naised kui ka mehed. 

Trikoo võib olla kas varrukateta või lühikeste või pikkade varrukatega. Tavaliselt trikoo jalgu ei kata.

Trikood kannavad akrobaadid, võimlejad, tantsijad, iluuisutajad ja teised sportlased, aga ka tsirkuseartistid treeningu-, võistlus- ja esinemisriietusena. Trikood võidakse kanda koos seeliku (tantsijad, iluuisutajad) või pükstega (sportlased).

Ujumistrikood kasutatakse ujumisel.

Trikoo selgapanemisel sisenetakse sellesse läbi kaeluse. Trikooga sarnanev riietusese on bodi, mis on jalge vahel trukkidega kinnitatud ning mis pannakse selga üle pea.
Friedrich Hist

**Friedrich Voldemar Hist** (7. november 1900 Kaika – 4. november 1943 Ussollagi vangilaager, Solikamsk, Permi oblast) oli eesti maalikunstnik ja poliitik, IV Riigikogu liige.

Hist sündis Kaikal Vana-Antsla vallas taluniku perekonnas. Ta õppis Valga linnakoolis, aastatel 1916–1918 Pensa kunstikoolis, 1919–1921 Pallase kunstikoolis Tartus ja 1921. aastal pool aastat Riias Läti Kunstiakadeemias.

Ta töötas aastatel 1922–1923 Võrus ja Paldiskis. 1923. aastal osales ta Eesti Kunstnikkude Rühma asutamises. Osales 1922. aastal esimesel eesti kubistide näitusel ja 1924 esimesel Balti riikide kubistide näitusel.

Ta oli pahempoolsete poliitiliste vaadetega. 1. detsembril 1926 läkitas ta Otto Skulmele postkaardi, millega palus Romans Suta aadressi ja teatas oma kavatsusest asuda alatiseks Nõukogude Liitu. Ta astus 1928. aastal Eesti Tööliste Parteisse ja kuulus ka partei juhtkonda, oli aastatel 1929–1930 Tööliste Klubi ja maalrite ametiühingu liige. 1929. aastal valiti Eesti Tööliste Partei III kongressil juhatuse sekretäriks (esimeheks valiti Valter Kaaver). Samuti valiti ta IV Riigikogu liikmeks. Kuid sügisel 1929 heideti ta parteist välja. Ta nimelt ei soovitanud kohalikel parteirakukestel korraldada 1. augustil, rahvusvahelisel sõjavastasel päeval meeleavaldusi, kuna politsei oli need ära keelanud. Pärast õnnetult lõppenud ekskurssi poliitikasse pühendus ta Vana-Antsla vallas Kaika külas omandatud Käokingu talule, kuhu ta rajas saja õunapuuga aia. 

22. novembril 1940 arreteeriti ta NKVD poolt, tribunal mõistis 28. mail 1941 § 58–13 järgi talle kaheksa-aastase vanglakaristuse. Arvatakse, et arreteerimise otsene põhjus võis olla tülliminek Karl Särega 1930. aastate lõpus. Hist suri 4. novembril 1943 Ussollagi vangilaagris Solikamskis Permi oblastis.

## Viited
Hügrograaf

**Hügrograaf** ehk **niiskusmeerik** on hügromeeter (niiskusmõõtur), mis mõõdab mingi keskkonna niiskust (tavaliselt õhuniiskust) seda pidevalt registreerides ja millelegi (nt paberile) märkides.

## Vaata ka
*Hügromeeter
*Psühromeeter
Afrikanistika

**Afrikanistika** on interdistsiplinaarne teadusharu, mis uurib Aafrikat, eriti Aafrika keeli, kultuure ja ühiskondi. Afrikanistikaga tegelevaid teadlasi nimetatakse **afrikanistideks**.

Sellesse valdkonda kuuluvad Aafrika kultuur, Aafrika ajalugu (kolonialismieelne, koloniseerimine, dekoloniseerimine ja kolonialismijärgne), Aafrika antropoloogia (etnilised rühmad ja Aafrika demograafia), Aafrika poliitika, Aafrika majandus (sh vaesus Aafrikas), Aafrika keeled ja Aafrika religioonid (sh Aafrika põlisusundid). 

Üldjuhul keskendutakse afrikanistikas Sahara-tagusele Aafrikale, kuna Põhja-Aafrikat peetakse sageli osaks araabia maadest. See on siiski vaieldav ning afrikanistika identiteedi küsimus on selle teadusharu üks läbivaid teemasid. Mõnikord paigutatakse afrikanistika ka orientalistika alla, ehkki see muudab orientalistika tähenduse ja ulatuse ülimalt laiaks.

## Ajalugu
Keskajal andsid Aafrika-uuringutesse suure panuse araabia õpetlased, kaupmehed ja rändurid (Al-Mas‘ūdī, Al-Idrīsī, Ibn Khaldūn, Leo Africanus jt), kes reisisid Põhja-, Lääne- ja Ida-Aafrikas. Kirjalike allikate puudumise tõttu on nende teosed üks põhiallikaid Aafrika keskaja kohta.

Uusajal kulges Aafrika tundmaõppimine paralleelselt eurooplaste sissetungiga kontinendile, sealhulgas misjoniga. Olulise panuse andsid 1795. aastal rajatud Londoni Geograafiaselts ning 1821. aastal loodud Pariisi Geograafiaselts. Selle aja suurimate Aafrika-rändurite seas olid Mungo Park, David Livingstone, Heinrich Barth, Georg Schweinfurth ja Aleksandr Bulatovitš. Venemaa esimene afrikanist oli mereväelane ja luuraja Matvei Kokovtsev.

19. sajandi lõpus hakati Euroopas õpetama Aafrika keeli (Berliini ülikoolis 1887. aastast), sealhulgas erikoolides, mis valmistasid ette koloniaalhaldusametnikke.

20. sajandi teise poole üks tähtsamaid afrikaniste oli ameeriklane Joseph Greenberg. Ta muutis täielikult Aafrika keelte klassifikatsiooni, koondades need nelja keelkonda: afroaasia, Niiluse-Sahara, Niigeri-Kongo ja khoisani keeled.

## Eesti afrikaniste
* Leonhard Blumer
* Gustav Reinhold Nyländer
* Hans Tiismann

## Vaata ka
* Afrikanistide loend

## Kirjandus
* A. D. Dridzo "K voprosu o roli Tartuskogo universiteta v razvitii afrikanistiki v Estonii" ("Tartu Ülikooli rollist Eesti afrikanistika arengus") "Tartu Ülikooli ajaloo küsimusi" IV, Tartu, 1977, lk 147-154
Afrikanistide loend

*Siin on loetletud [[Afrikanist|afrikaniste]] ([[Afrikanistika|Aafrika-uuringutega]] tegelevaid teadlasi).*

* François Bassolet (1933–2001)
* Leonhard Blumer, eesti afrikanist (1878–1938)
* Albert Adu Boahen (1932–2006)
* John F. Clark (196X–)
* David William Cohen (1943–)
* Basil Davidson (1914–2010)
* Cheikh Anta Diop (1923–1986)
* John Fage (1921–2002)
* Anatoli Gromõko (1932–2017)
* Patrick Manning (1941–)
* Ali Mazrui (1933–)
* Micere Githae Mugo
* Carl Meinhof (1857–1944) 
* Nji Oumarou Nchare (1964–)
* Gustav Reinhold Nyländer, eesti afrikanist (u 1775–1825)
* Roland Oliver (1923–)
* Jean Price-Mars (1876–1969)
* Walter Rodney (1942–1980)
* Niara Sudarkasa (1938–)
* Jean Suret-Canale (1921–2007)
* Robert Sutherland Rattray (1881–1938)
* Andrzej Zajączkowski (1922–1994)
* Oskar Thal
* Hans Tiismann, eesti afrikanist (1827–1886)
* Diedrich Westermann (1875–1956)
Chris Miller

**Christopher Matthew Miller** (sündinud 1968) on Ameerika Ühendriikide animaator ja lavastaja.

## Välislingid
*
Võõrandumine

**Võõrandumine** (ka **võõrdumine**; saksa keeles *Entfremdung*) on objektiivne sotsiaalne protsess, milles inimtegevus ja selle tulemused irduvad (võõranduvad) inimesest ning muutuvad talle olemuslikult võõraks ja tema üle valitsevaks jõuks. 

Kui algupäraselt seostati võõrandumise mõistet Karl Marxiga, siis hiljem on mõistet kasutatud ka teistes tähendustes. 

Termin "võõrandumine" oli Karl Marxi ühiskonnaõpetuse üks põhimõisteid. Ta viitas mõistega sellele, et eraomanduse ja turumajanduse valitsedes tööline võõrandub oma töö produktist, tööprotsessist, omaenese inimlikust olemusest ja ka kaasinimestest, sest turumajanduse oludes on Marxi järgi tööline pelgalt kasumi saamise vahend.

## Vaata ka
*Poliitikast võõrandumine

## Viited

## Kirjandus
* Rem Blum, "Võõrandumisprobleem marksismis" – Looming 1969, nr 3, lk 441–458; loetav ka Eesti Rahvusraamatukogu digitaalarhiivis; tunduvalt ümbertöötatud ja täiendatud kujul ilmunud ka 6 autori artiklite kogumikus "Ajalooline materialism", Eesti Raamat, Tallinn 1970, lk 182–239
* Igor Kon, "Isiksuse sotsioloogia", Eesti Raamat, Tallinn 1971, lk 166–173 (siin kasutatakse varasemat tõlkevastet "võõrandamine")
* Karl Marx, "Majandusteaduslikud ja filosoofilised käsikirjad 1844. aastast", Eesti Raamat, Tallinn 1982, 136 lk
* Eesti entsüklopeedia 10. köide, 1998
Rawi Hage

**Rawi Hage** (araabia keeles راوي الحاج; sündinud 1964 Beirutis) on Liibanoni päritolu Kanada kirjanik ja fotograaf.

Eesti keeles on temalt ilmunud "De Niro mäng" (Triin Taela tõlkes 2006, ISBN 9789985325162).

Rawi Hage esines Eestis kirjandusfestivali HeadRead raames 2012. aastal.

## Tunnustus
* 2008 – Dublini rahvusvaheline kirjandusauhind
Tom McGrath

**Thomas McGrath** (sündinud 7. augustil 1964 Lynnwoodis) on Ameerika Ühendriikide animaator, näitleja, lavastaja ja stsenarist.

## Välislingid
*
Vidas Bičiulaitis

**Vidas Bičiulaitis** (sündinud 11. augustil 1971) on Leedu endine poksija.

Bičiulaitis sai sulgkaalus (kuni 57 kg) 1990. aastal Eesti NSV lahtistel meistrivõistlustel 2. koha.

Ta osales sulgkaalus (kuni 57 kg) 2000. aasta Sydney olümpiamängude poksivõistlustel, kuid kaotas 1. ringis hilisemale pronksmedalivõitjale Kamil Džamaludinovile (Venemaa) ja jäi edasisest medaliheitlusest välja.

Ta sai sulgkaalus (kuni 57 kg) 8. maailmameistrivõistlustel (Berliin, 1995) pronksmedali, kaotades poolfinaalis hilisemale hõbemedalivõitjale Noureddine Medjehoudile (Alžeeria). Ta osales sulgkaalus (kuni 57 kg) 9. maailmameistrivõistlustel (Budapest, 1997), kuid kaotas 3. ringis hilisemale kuldmedalivõitjale ja maailmameistrile István Kovácsile (Ungari) ja jäi edasisest medaliheitlusest välja ning 10. maailmameistrivõistlustel (Houston, 1999), kuid kaotas 2. ringis oma kohtumise ja jäi edasisest medaliheitlusest välja. Ta osales kergekaalus (kuni 60 kg) 11. maailmameistrivõistlustel (Belfast, 2001), kuid kaotas veerandfinaalis hilisemale hõbemedalivõitjale Volodomõmõr Kolesnõkile (Ukraina) ja jäi edasisest medaliheitlusest välja ning 12. maailmameistrivõistlustel (Bangkok, 2003), kuid kaotas 2. ringis oma kohtumise ja jäi edasisest medaliheitlusest välja. 

Ta osales sulgkaalus (kuni 51 kg) 31. Euroopa meistrivõistlustel (Vejle, 1996), kuid kaotas 1. ringis oma kohtumise ja jäi edasisest medaliheitlusest välja ning 32. Euroopa meistrivõistlustel (Minsk, 1998), kuid kaotas veerandfinaalis hilisemale pronksmedalivõitjale Sajan Sanšatile (Venemaa) ja jäi edasisest medaliheitlusest välja. Ta osales kergekaalus (kuni 60 kg) 34. Euroopa meistrivõistlustel (Perm, 2002), kuid kaotas veerandfinaalis hilisemale pronksmedalivõitjale Boris Georgievile (Bulgaaria) ja jäi edasisest medaliheitlusest välja.

## Viited

## Välislingid
*
Riders to the Sea (ooper)

**"Riders to the Sea"** (Ratsanikud merre) on Ralph Vaughan Williamsi lühiooper, mis põhineb iiri näitekirjaniku John Millington Synge'i samanimelisel näidendil. Ooperi tekst järgib peaaegu sõna-sõnalt Synge'i teost.

Ooperi partituur valmis 1927. aastal, kuid esietendus toimus alles 1. detsembril 1937 Londoni Kuninglikus Muusikakolledžis.

## Tegelased
*Maurya (kontraalt)
*Nora (sopran)
*Cathleen (sopran)
*Bartley (bariton)
*Külanaine (metsosopran)
## Ooperi sisu
Tegevus toimub Iirimaa lääneranniku lähedal Inishmaanil, ühel Arani saartest.

Meri on võtnud vanalt Mauryalt nii mehe, äia kui ka neli tema kuuest pojast. Maurya nutab juba üheksandat päeva taga oma poega Michaeli, kellest pole mingeid teateid. Maurya tütred Nora ja Cathleen kuulevad, et kaugel põhja pool Donegalis on meri randa uhtunud surnukeha ja see võib olla nende vend Michael, Maurya viies poeg.
 
Bartley, Maurya kuues, viimane poeg valmistub tuulisele ilmale vaatamata minema suurele maale Galway laadale hobuseid müüma. Maurya ei taha poega kodust ära lasta, kuid Bartley ei võta teda kuulda. Bartley läheb, öeldes, et ratsutab punasel märal ja seob halli Connemara poni enda taha. 

Kui Bartley on lahkunud, ütleb Maurya, et öö hakul pole tal enam ainsatki elus poega. Tütred meenutavad emale, et ta lahkus Bartleyst halbade sõnadega ega andnud talle oma õnnistust kaasa. Selgub, et Bartley teemoon jäi samuti koju. Tütred ärgitavad ema otseteed mööda Bartleyst ette minema, et talle leivakott viia ning ta reisi õnnistada. Maurya läheb. Vahepeal uurivad Nora ja Cathleen Donegalis rannale uhutud uppunu riideesemeid ja mõistavad, et Donegalis leitud surnukeha on tõesti nende vend Michael. 

Maurya tuleb nuttes tagasi ning jutustab, et temast möödus Bartley punase mära seljas, ja tema järel, mära taha kinnitatud hallil ponil ratsutas Michael. Maurya on selle nägemuse tõttu kindel, et mõlemad pojad on juba surnud. Nora näeb samal hetkel külarahvast raske kandamiga, millest nõrgub vett. See kandam on Bartley surnukeha. Ta kukkus hobuselt merre ja uppus, ning meri andis ta laiba välja. Maurya sõnab: "Nüüd on nad kõik läinud ja meri ei saa mulle enam midagi teha." Valged kirstulauad, mille Maurya Michaeli matmiseks varus, saavad nüüd hoopis Bartleyle. Ooperi lõpetab Maurya tõdemus: "Michael saab kõigeväelise Jumala armust kaugel põhjas korraliku matuse ning Bartley saab siin tingimata valgetest laudadest kirstu ja sügava haua. Mida enamat võikski tahta. Ega ükski inimene ole igavene. Oleme sellega rahul." 

## Välislingid
Ooper "Riders to the Sea" You Tube'is

Synge'i näidendi tekst (inglise keeles)

## Allikad
Riders to the Sea

**"Riders to the Sea"** on iiri kirjaniku John Millington Synge'i näidend.

See on ühevaatuseline tragöödia. Tegevus leiab aset Arani saartel Iirimaa läänerannikul. Peategelasteks on vanaldane iiri naine Maurya, tema tütred Cathleen ja Nora ning poeg Bartley. Maurya mehe ja viie poja elud on nõudnud meri. Bartley plaanib seilata Connemarasse hobust müüma ning ei hooli ema palvetest reisist loobuda. Maurya kardab kaotada oma viimast poega ning loo lõpus selgub, et kardetu osutub tõeks.

Näidendi esietendus toimus 25. veebruaril 1904 Dublinis.
Blue Öyster Cult

**Blue Öyster Cult** on USA *[[hard rock]]*-ansambel. 

See asutati 1967. aastal New Yorgis. Algusaastatel vahetas ansambel sageli nime, tegutsedes nimede all "Cows", "Oaxaca", "Soft White Underbelly" ja "Stalk Forest". 

Nende tuntumad lood on "(Don't Fear) The Reaper", "Astronomy", "Godzilla", "Burnin' for You" ja "Cities on Flame with Rock and Roll." 

Blue Öyster Culti plaate on müüdud umbes 14 miljonit. 

## Liikmed
*Eric Bloom (laul, kitarr, 1970–)
*Buck Dharma (kitarr, laul, 1970–)
*Allen Lanier (klahvpillid, kitarr, 1970–1985, 1987–)
*Richie Castellano (basskitarr, laul, kitarr, klahvpillid 2004–)
*Jules Radino (trummid, 2004–)
*Rudy Sarzo (basskitarr, 2007–)

## Stuudioalbumid
*Blue Öyster Cult (1972)
*Tyranny and Mutation (1973)
*Secret Treaties (1974)
*Agents of Fortune (1976)
*Spectres (1977)
*Mirrors (1979)
*Cultösaurus Erectus (1980)
*Fire of Unknown Origin (1981)
*The Revölution by Night (1983)
*Club Ninja (1985)
*Imaginos (1988)
*Cult Classic (1994)
*Heaven Forbid (1998)
*Curse of the Hidden Mirror (2001)
*The Symbol Remains (2020)

## Välislingid

*Ametlik koduleht
Tehumardi (laev)

**Tehumardi** oli parvlaev jäälõhkuja. 

Tehumardi valmis 1973. aastal Riia Laevatehases. Laev mahutas kuni 140 reisijat ja 28 sõidukit. 

Kuivastu-Virtsu liinil sõitis Tehumardi alates 1973. aastast.  

Tehumardiga samatüübiline kuid moodsama tekiehitusega oli parvlaev Koguva.

Kapteni Jaak Maasiku väitel ei olnud Tehumardil 24 aasta jooksul kordagi jääolude tõttu reis tegemata jäänud. Vene mereregistri järgi kuulus Tehumardi klassi UL, mis lubas laeval töötada igasugustes jääoludes.

Alus lammutati 2004. aastal vanarauaks.

## Viited

## Välislingid
* Tehumardi praam sõitis veealuse ehituse otsa
* Parvlaev Tehumardi läheb lammutamisele, Saarlane.ee, 06-02-2004
Valerius Valens

**Aurelius Valerius Valens** (suri 317) oli Vana-Rooma keiser 316. aasta lõpust kuni 1. märtsini 317. Ta oli Liciniuse kaaskeiser.
Constantius III

**Flavius Constantius** (tuntud kui **Constantius III**; suri 2. septembril 421) oli Lääne-Rooma keiser seitse kuud aastal 421. 

Constantius sündis Naissuses (tänapäeva Niš Serbias). Ta oli silmapaistev väejuht ja poliitik ka enne troonile tõusmist. 413., 417. ja 420. aastal oli ta konsul. 417. aastal ta abiellus ja sai tütre ja poja, viimasest sai keiser Valentinianus III.

8. veebruaril 421 valiti ta Honoriuse kaaskeisriks. Ta suri ootamatult sama aasta septembris.
Faramond

**Faramond** (u 370 – 427) oli pool-legendaarne Frangi riigi kuningas.

Esimest korda mainitakse teda 8. sajandi anonüümses tekstis "Liber Historiae Francorum".
Gunderic

**Gunderic** (379–428) oli vandaalide kuningas (407. aastast surmani), kes juhtis 5. sajandi alguses rüüsteretki lääne poole.
Titus Labienus

**Titus Labienus** (u 100/98 eKr – 17. märts 45 eKr) oli Vana-Rooma väejuht ja poliitik.

63. aastal eKr teenis ta rahvatribuunina.

Kuigi ta oli pikka aega teeninud väejuhina Julius Caesari teenistuses Gallia sõjakäikudel, otsustas ta Caesari algatatud kodusõja puhkedes astuda Caesari vastu. Ta langes 17. märtsil 45 eKr Hispania Ulterioris Caesari vägedega peetud Munda lahingus.

Ta oli Quintus Labienuse isa.
Aígina Paulos

**Aígina Paulos** (ka **Paulus Aegineta**; u 625 Aígina – u 690) oli 7. sajandi kreeka arst.

Ta kirjutas kreekakeelse meditsiinientsüklopeedia "Epitomes iatrikes biblio hepta" ('meditsiiniline kokkuvõte seitsmes raamatus'), mis oli pikka aega lääne meditsiini teadmiste kõige põhjalikum ja täpsem kogu.

Tema elust ei ole teada rohkem, kui et ta reisis palju.
Eric Freeman

**Eric Freeman** (sündinud 13. juulil 1965 Minnetonkas Minnesota osariigis) on Ameerika Ühendriikide näitleja.

Tema tuntuim roll oli 1987. aasta filmis "Silent Night, Deadly Night Part 2".
Per Olof Sundman

**Per Olof Sundman** (4. september 1922 Vaxholm – 9. oktoober 1992 Stockholm) oli rootsi kirjanik ja poliitik. 

Per Olof Sundman debüteeris 1957. aastal novellikoguga "Jägarna".

1969–1980 oli ta Rootsi Keskpartei esindajana Riksdagi saadik.

1975. aastal sai temast Rootsi Akadeemia liige.

1968. aastal pälvis ta Põhjamaade Nõukogu kirjandusauhinna teose "Ingenjör Andrées luftfärd" eest.

## Eesti keeles ilmunud teosed
* "Trummilööja" (jutustus ja novelletid, tõlkinud Arnold Ravel; Loomingu Raamatukogu 24, 1964)
* "Ekspeditsioon" (tõlkinud Arnold Ravel; Loomingu Raamatukogu 37–39, 1972)
* "Trummilööja" (jutustused ja romaan, tõlkinud Arnold Ravel; Tallinn: Eesti Raamat, 1985)
* "Insener Andrée õhuretk" (tõlkinud Enno Turmen; Tallinn: Eesti Raamat, 2005)
Al-Ma'mūn

**Abū Ja‘far Abdullāh al-Ma'mūn ibn Hārūn** (13. september 786 – 9. august 833) oli Abbassiidide kaliif aastast 813 kuni surmani. On läinud ajalukku kreeka mõttepärandi toetajana islamimaailmas.

Tema isa oli Hārūn ar-Rashīd ja vend Al-Amīn.
Oil Shale

**Oil Shale** on Eestis ilmuv põlevkiviga seotud probleeme käsitlev teaduslik-tehniline ajakiri.

Ajakiri Oil Shale avaldab artikleid põlevkivide geoloogiast, tekkimisest, tehnoloogiatest, energeetikast, keemiast, ökoloogiast ja põlevkivi majanduslikest aspektidest. Selle ajakirja artiklid ilmuvad põhiliselt inglise keeles ja neid kajastatakse rahvusvahelistes refereerivates andmebaasides.

Inglise keeles tähendab "*oil shale*" põlevkivi (kuid *shale oil* tähendab põlevkiviõli).

Ajakirja Oil Shale eelkäijaks oli 1984. aastal NSV Liidu Teaduste Akadeemia ja Eesti NSV Teaduste Akadeemia egiidi all ilmuma hakanud venekeelne ajakiri Gorjutšije Slantsõ alapealkirjaga "Oil Shale".

1984–1998 andis ajakirja välja Keemia Instituut ning 1999. aastast on väljaandjaks Teaduste Akadeemia Kirjastus.

## Peatoimetajad
* Ilmar Öpik (1984–1994)
* Jüri Kann (1995–2003)
* Anto Raukas

## Viited

## Välislingid
*Oil Shale'i koduleht
Reostaatjuhtimine

**Reostaatjuhtimine** on reguleeritavate takistite ehk reostaatide kasutamine elektrimootorite pöördemomendi reguleerimiseks. Võimsuskadu elektriahelas sõltub voolu ruudust, seetõttu on takisti kasutamisel suure vooluga elektriahelates alati suur võimsuskadu. Soojusena eralduv energiakadu on arvutatav vastavalt Joule'i-Lenzi seadusele. Takistis eralduva soojusvõimsuse ajalise ebaühtluse tõttu on eralduva soojuse kasutamine raskendatud ja üldjuhul läheb see kaduma.

Alalisvoolumootorite puhul lülitati reostaat alalisvooluahelasse, faasirootoriga asünkroonmootorite puhul kasutati mitmefaasilist reostaati rootoriahelates. Energiakadu reostaadis sõltub kiirendusprotsesside iseloomust.

Reostaatjuhtimist kasutati elektertranspordis, liftides, kraanades, laevade veoajamites ja mujal. Tänapäeval on kõrgema kasuteguri tõttu reostaatjuhtimise asemel kasutusel impulssreguleerimine jõupooljuhtmuunduritega (vt jõuelektroonika).

## Vaata ka
*Elektriajam

## Viited
Jääorel

**"Jääorel"** on Jääääre 2012. aasta album.

## Lugude nimekiri
#"Mu meel unus mägede taha"
#"Ahtumine"
#"Sagadi süit"
#"Lapsepõlv"
#"Lagastab hinge pidu"
#"Sul annaks andeks"
#"Farewell"
#"Sügisetüdruk"
#"Jäähääl"
#"Õhtulaul"
#"Mälestus"
#"Ketikoer"
Ralph Vaughan Williams

**Ralph Vaughan Williams** (12. oktoober 1872 Down Ampney, Gloucestershire – 26. august 1958 London) oli oma põlvkonna olulisemaid Inglise heliloojaid. Tema perekonnanimi Vaughan Williams on Walesi päritolu.

Ta lõpetas Cambridge'i Ülikooli ja Kuningliku Muusikakolledži ning täiendas end helilooja Max Bruchi juures Berliinis ja Maurice Raveli juures Pariisis. Pikaajaline sõprus sidus teda oma põlvkonnakaaslase Gustav Holstiga.

Vaughan Williams on kirjutanud 9 sümfooniat, ooperi "Riders to the Sea", kammermuusikat, soololaule, vaimulikku koorimuusikat ja kirikulaule. Populaarseima osa tema loomingust moodustab kammermuusika. Ralph Vaughan Williams kogus ja uuris ka inglise rahvalaule.

Vaughan Williamsi kõige tuntumaks teoseks on "Fantaasia Thomas Tallise teemale" ("Fantasia on a theme by Thomas Tallis") keelpilliorkestrile (1910). Teoses töödeldav muusikaline algmaterjal pärineb kuulsalt 16. sajandi inglise heliloojalt Thomas Talliselt. Väga tuntud on ka harfile, flöödile ja keelpilliorkestrile kirjutatud "Fantasia on Greensleeves", mis põhineb kuulsal inglise renessanssviisil "Greensleeves" (1934) ning sooloviiulile ja orkestrile loodud "Lendu tõusev lõoke" ("The Lark Ascending"; 1910).

Charles Darwin oli Vaughan Williamsi vanaonu. 

Vaughan Williams kirjutas muusika kuninganna Elizabeth II kroonimistseremooniaks 1953.
Nicolas Poussini maalide loend

Tabelis on esitatud prantsuse maalikunstniku **[[Nicolas Poussin]]i maalide loend**. Parempoolses veerus on esitatud teoste numbrid Thuillier' (1974) ja Blunti (1966) kataloogi järgi.

## Märkused

## Kirjandus
* Anthony Blunt, The Paintings of Nicolas Poussin. A Critical Catalogue, London, Phaidon, 1966, 271 p.
* Jacques Thuillier, Tout l'œuvre peint de Poussin: Documentation et catalogue raisonné, Pariis, Rizzoli-Flammarion, Les Classique de l'Art series, 1974, 136 p.
* Jacques Thuillier, Nicolas Poussin, Pariis, Flammarion, 1994, 287 p. (ISBN 2-08-012513-3) – sisaldab 1974. aasta teose kataloogi kokkuvõtet
* Pierre Rosenberg, Nicolas Poussin (1594–1665), exhibition catalogue, Grand Palais, Pariis, RMN, 1996

## Välislingid
* List of paintings by Nicolas Poussin
* Nicolas Poussini teosed ja lühibiograafia veebigaleriis; paljud teosed on varustatud kirjeldusega loomisloo kohta (inglise keeles) vaadatud 2012-05-29
Parken

**Parken** (eesti keeles: park) on jalgpallistaadion Indre Østerbro linnaosas Kopenhaagenis Taanis. See ehitati aastatel 1990–1992. 

See mahutab jalgpallimängude ajal 38 065 ja kontsertide ajal 50 000 – 55 000 inimest. Parkenil peeti kõigi aegade suurima pealtvaatajate arvuga (38 000 inimest) 2001. aasta Eurovisiooni lauluvõistluse finaal, millest väljus võitjana Eesti.

Parken Stadium on FC Kopenhaageni ja Taani jalgpallikoondise koduväljak. Väljakul on teisaldatav katus, nii et areen on ühtaegu nii sise- kui ka välistaadion ning kasutatav sõltumata ilmast või aastaajast.

## Ajalugu
Parken ehitati Idrætsparkeni asemele aastatel 1990–1992. Viimane rahvuskoondise mäng Idrætsparkenil oli 1992. Euroopa meistrivõistluste kvalifikatsioonimäng Jugoslaaviaga, mille Taani kaotas 0:2. Parkeni staadion avati Saksamaa ja Taani vahelise sõpruskohtumisega, mille Taani kaotas 2:1.

Parken on UEFA neljatärnistaadion, mis võimaldab võõrustada UEFA Euroopa Liiga mänge. Meistrite Liiga mänge Parken võõrustada ei saa, sest selleks peab staadionil olema 50 000 istekohta.

## Tähtsamad kohtumised

## Kontserdid
Parkenit kasutatakse ka kontserdipaigana. 2001. aastal korraldati seal 2001. aasta Eurovisioon, mille jaoks lisati staadionile ka eemaldatav katus.

Kord aastas korraldab telekanal TV 2 Zulu seal suure kontserdi "Zulu Rocks".

Staadionil on esinenud Take That, P!nk, Madonna, Britney Spears, AC/DC, Pink Floyd, Eric Clapton, Red Hot Chili Peppers, Celine Dion, Tiesto, Depeche Mode, The Rolling Stones, U2, The Black Eyed Peas, Pet Shop Boys, Kashmir, Pharrell, Mew, Robbie Williams, George Michael, R.E.M., Metallica, Bruce Springsteen, Muse, Tina Turner, David Bowie, Paul McCartney ja Michael Jackson.

Suurim kontsert Parkenil on olnud Michael Jacksoni esinemine 14. augustil 1997.

Madonna esines 2. juulil 2012 Parkenil MDNA Touri raames 48 000 fännile. Piletid müüdi välja 2 tunniga.

Lady Gaga esines Parkenil 2. septembril 2012 turnee "The Born This Way Ball" raames 42 000 fännile. Piletid müüdi välja 3 päevaga.

## Välislingid
* Koduleht